text:
ORANJESTAD - Diaranson anochi na oficina di SMAC a tuma lugar inscripcion pa festival di Tumba. Basta persona a inscribi, aunke cu NoticiaCla.com no a logra haya e resultado ainda di e inscripcion. Keda pendiente pa esaki.
Oranjestad – Pa di cinco aña consecutivo Camara di Comercio y Industria Aruba (KvK) a organisa e evento anual Business Plaza-Step Forward! Riba diasabra 14 di januari ultimo esaki a tuma luga caminda hopi comerciante a atende e diferente charlanan y a haya oportunidadnan unico pa ricibi conseho pa nan negoshi.
ORANJESTAD - Door di e demanda grandi cu Aruba tin pa por mira y den cierto manera experiencia e dushi Tumba di Corsou, SETAR conhuntamente cu TDS di Corsou a haci posibel pa un biaha mas ofrece esaki na clientenan di Cable Digital. E evento lo ta accesibel den forma di Pay Per View (PPV) y ta ensera 3 anochi pre-final (dianan 30 & 31 januari y 1 di februari 2017) y e anochi final (3 di februari 2017).
ORANJESTAD - Un cantidad di yate, boto y hasta canoa tabatin na Nikki Beach diadomingo ultimo pa hunto cu cerbes Chill gosa di e Aruba Boat Fest 2017. Tabatin boto cu for di diasabra caba a mara na e beach pa sigura nan puesto durante e evento. Aunke awacero a cay, asina mes e ambiente a start for di 12’or di merdia cu presentacion di Honey Pot y JEON hunto cu GoGo, NutzBeatz, Sky, Top Rankin y Yeimy. E evento a termina 7:00 pm. Chill ta contento di a organisa e evento e aña aki, despues cu aña pasa nan a patrocin’e. Ta obvio cu tin un interes grandi di doñonan di boto y amantenan di lama y solo pa un evento asina.
ORANJESTAD - Durante di un anochi masha ameno na Aruba Entertainment Center Aruba a cera conoci cu esnan cu lo dirigi Carnaval 63!!! Despues di masha hopi harimento, Tsunami a entretene esnan presente y asina a warda e resultado final.
ORANJESTAD - Aruba tin su propio evento compara cu Fuik Dag na Corsou. Chill Beer ta presenta e ekivalente di Fuik Dag na Aruba diadomingo awor cu yama Aruba Boat Fest. Tur hende prepara yate, boto of canoa, pasobra cerbes Chill ta cla pa trece e ambiente fenomenal di Aruba Boat Fest. Diadomingo awor, dia 15 di januari, santo blanco lo bula y olanan lo lanta pa e evento di aña 2017. Sea for di tera of for di lama percura pa bo ta na Surfside Marina unda musica lo resona y Chill Beer lo domina.


c: text/html

text:
Gradisimentu i Invitashon
Esposa,Yunan, rumannan i demas famia di e defuntu:
Juan Adelberto Pourier
Mihó konosí komo Wancho
Kier a gradisí espesialmente Ivan Windster i famia, tur otro famianan, amigunan, bisiñanan, konosínan ku a mustra atenshon na entiero di nos defuntu stima.
Un danki na tur hende ku a manda flor, manda mensahe y a yama, boso sosten i atenshon ta un gran konsuelo pa nos. Alabes nos kier a invitá pa Santu Sakrifisio di misa pa deskanso di alma dje defuntu riba e siguiente fechanan: Djabièrnè 13 i djasabra 14 di Yanüari 2017 pa 7 or di anochi na parokia di Janwé.
Aseptá esaki komo un invitashon personal.

robotstxt: allowed

filter: keep


text:
Bo tin keho tokante Gobièrnu lokal, Rijksdienst Caribisch Nederland, kuerpo polisial òf Ministerio Públiko? Nationale ombudsman t’ei kla pa yudabo.
E Gobièrnu lokal, Rijksdienst Caribisch Nederland, e kuerpo polisial i e Ministerio Públiko t'ei pabo. Un di nan tareanan ta di sòru pa tur lei, regla i prosedimentu atministrativo wòrdu ehekutá i implementá korektamente. Pero no ta semper nan ta logra. De bes en kuando algu por bai robes entre abo i gobièrnu. Den un kaso asina, bo por pidi yudansa (grátis) di Nationale ombudsman. Nos t’ei kla pa yudabo ora algu bai robes entre abo i gobièrnu.
Contacto
- Yama: Bèl nos libremente na nos number di telefòn 0031 70 356 35 63, riba diana di trabou te 12.00 p.m. (ora local)
- Skype: bo por skype ku nos. Mail bo nòmber di skype y tocante di kua keho bo kier skype. Despues no lo palabra ki ora ta kumbiní pa tene contacto.
- WhatsApp: pone dilanti +31 6 214 62188 den e lista di contacts di bo smartphone.
- Entrega di keho: bo por entregá bo keho via e formulario digital
Debí na un fayo tékniko e number 0031 800 33 55 555 di de Nationale ombudsman pa yamada gratis for di Bonaire, St. Eustatius i Saba no ta funshonando.
Riba diana di trabou te 12.00 p.m. (ora local)


text:
No por a inscribi den e padron electoral pasobra “e sistema tabata down” mientras Chavistanan si a inscribi!
Venezolanonan no Chavista no a guli e pildo!
Despues nos a bolbe haya yamada cu tin un grupo di e personanan cu kier a inscribi cu a bay manifesta den e Consulado y pa nos manda un reportero. Na momento cu nos reportero a bay, no tabata tin ningun hende pafo di e Consulado y un meneer Angulo a bise cu no tin nada cu tur cos ta trankil, pues “Aqui no esta pasando nada”!
Ni cinco minuut despues cu nos reportero a bolbe DIARIO, nos a haya mas yamada pa manda un periodista cu por tuma un relato y saca potret, pasobra nan ta wardando den e di dos piso. Cos cu señor Angulo no a bisa nos reportero. E ora ey e reportero hunto cu un periodista a bay e Consulado en busca di informacion. Ora nos a drenta señor Angulo a retene e camara di nos colega. Mientras tanto e periodista a subi na e di dos piso, y akinan mientras el a purba di entrevista un di e personanan cu tin e keho, e Consul encarga cu prensa a bin cu esey no ta un lugar pa haci reportahe, cu e ta un falta di respet, mientras otro señora a bin papia cu e periodista cu un tono di voz nada agradable, mientras cu ningun momento nos a falta respet ni a bin cu grito.
Un rato despues e tal señor Angulo a subi y a bisa e periodista pa bay abao cune. Nos a kere cu e ta bay duna nos un entrevista tocante e situacion, pero no. Como cu e grabador tabata cendi pa entrevista un dama, cu un actitud amenazante e homber a pidi e periodista pa scrap kico tabata tin graba.
E periodista di DIARIO a nenga rotundamente, pasobra e dama cu ken nos kier a combersa no por ni a habri su boca pa dun e minimo declaracion debi na e manera con e “diplomaticonan” a reacciona. Pero nan manera grosero di papia cu nos di DIARIO si a keda graba, y esey nan kier a obliga nos delete bao amenaza di Angulo cu e ta bay lanta un caso contra nos Matutino.
Ta suppose cu e consulado ta cera pa 4.30’or di atardi. Como cu e periodista di DIARIO a keda pafo, wardando e salida di e personanan cu kier a inscribi y cu tabata tin keho, nos a ripara cu pa 4.15’ or ya caba nan a cera e porta principal na lock. Personanan cu ta traha te 4’or di atardi a bay bati porta di e consulado. Un di nan a worde bisa cu e sistema a “down” y otro dos cu a yega un tiki despues a keda bati porta y ningun hende a habrie pa nan.
E personanan aki a keda preocupa pasobra nan no sa si “e sistema lo drecha” diasabra of diadomingo cu ta e delaster dia di inscripcion, pasobra nan ta desea di uza nan derecho di voto, pero nan ta mira cu esey lo worde imposibilita.
Tabata obvio cu e derecho di expresion ta ausente den e Consulado. E consulnan a haci di un vruminga un baca, pasobra DIARIO no a haci nada fuera di lugar. Ta simplemente cumpli cu nos trabao di a bay busca informacion, purba papia cu e personanan cu a mustra nan disgusto y cu un Consul pa balansa e informacion.
Un consul cu ta tribi di kita e camara di un reportero ta ki clase di formacion diplomatico e tin? Un consul cu ta lanta stem pa un periodista cu a yega na un manera pacifico atendiendo un yamada di ciudadanonan Venezolano, ta ki sorto di diplomatico ta? Un consul periodista cu ta atende cu relacionnan publico, cu ta yama un periodista di DIARIO pa falta di respet pasobra el a bay cumpli cu su tarea, despues di varios intento di haya informacion via telefon, ta ki clase di derecho di expresion y mas ainda, ki sorto di libertad di prensa e ta eherce?
Ni sikiera nan propio compatriotanan cu no ta comulga cu e gobierno na mando tin tampoco e derecho di manifesta den prensa nan disgusto! Bunita democracia, no? Finalmente, masha danki na e “diplomaticonan” concerni, di e Consulado de la Republica Bolivariana de Venezuela, pa practicamente a saca nos porta pafo y mesora cere na lock. Un actitud berdaderamente anti-diplomatico!


text:
China
'China oficialmente e Republika di Pueblo di China Zhōngguó na chines mandarin ta un pais den e kontinente Asia. E kapital di China ta Bejing. China ta e pais mas pobloso na mundi ku mas ku 1.3 bion habitante. Tambe e ta e pais di tres mas grandi pa area geografiko, kubriendo mas ku 9.6 mion kilometer kuadrado.
E pais tin un systema politiko di 1 partido, kual ta e Partido Komunista di China. Ku tin mando over di tur e provensianan, regionan autonomo i munisipalidatnan di China. Tambe e RPC ta prentende kontol over di e Republika di China (Taiwan) i ta mantene e posishon ku e ta e provensia di 23 di e pais. Aunke no a reslove e Guerra Sivil Chines ahinda.
Historia[editá | editá fuente]
Pa hopi siglo china tabata na kabes di mundu ku su inoveshonan teknologiko manera e invenshin di papel [1] i polvo [2] durante e siglonan 9 i 10 despues di kristu.
Pero despues di e siglo 19 e pais a keda involvi den hopi guerra sivil kousa pa deskontensia pa e emperadornan chines. Nan mando tabata kousa hopi pobresa i hamber den e pais. Despues di e Segundo Guerra mundial e partido kommunista bou di mando di Mao Zedong a establese un systema sosialista autokratiko ku a tene china independiente anto a establese kontol estriko riba hende su bida diario i ku a kousa morto di miones di hende.
Depues di 1978 e susesadornan di Mao a implementa reformashon di e ekonomia, i pa anja 2000 e exportashon a subi kuater biaha mas haltu, pa mayoria di e poblashon bida a mehora anto a bin mas libertad [3]


text:
WWW.ARUBAWE.COM
1,50
DIABIERNA 15 NOVEMBER , 2013
DIABIERNA 15 NOVEMBER , 2013
Florin
ABONA RIBA
30 fl pa luna DE LA SALLESTRAAT 41 A TEL: 5881500 FAX 5824937
arubawe2012@gmail.com
Cinco dama pa Maestra di A単a
Pa di dos a単a sigui, lo bay otorga e prestigioso premio di Maestro di A単a cual ta un premio no solamente pa reconoce e tremendo trabou di maestronan, pero na mes momento e sirbi como motivacion pa tur maestro den ense単ansa aki na Aruba.
E biaha aki esunnan cu a logra di bay e gran final pa e premio valioso aki ta cinco dama y nan ta Marisol Croes, Charity Croes, Teresita da Costa, Mariana Jimenez y Sarah Sambo. Pag. 7
Pensionado: 25 fl Tel: 5881500


text:
Kico cesantia ta?
Cesantia ta un pago cu e trahado tin derecho riba dje na momento cu e trahado haya retiro di trabao sin cu e tin culpa na esaki. Pues, cesantia ta un compensacion pa retiro.
Cual trahado ta bin na remarca pa cesantia?
Tur trahado cu ta den servicio di un doño di trabao pa mas cu 1 aña tin derecho riba cesantia. Den caso cu un trahado cu derecho riba cesantia fayece, su famia directo tin derecho riba e cesantia.
Empleadonan publico of otro empleadonan cu nan status legal ta igual na empleadonan publico, no tin derecho riba cesantia.
Ken tin e obligacion pa paga e cesantia?
E doño di trabao tin e obligacion pa paga e cesantia na e trahado cu e ta retira.
Kico ta e fondo di cesantia?
Legislador den pasado a tene cuenta cu por pasa cu e doño di trabao no por cumpli cu su obligacion di paga cesantia. Pa garantisa cu un trahado bao tur circunstancia por ricibi su cesantia, e Ley di Cesantia a institui un fondo di cesantia. Ley a encarga SVb pa administra e fondo.
Ken ta contribui na e fondo di cesantia y cuanto e contribucion ta?
Tur doño di trabao tin e obligacion pa contribui na e fondo di cesantia cada aña. E contribucion anual ta 40 florin pa cada empleado den servicio riba prome di januari.
Ki ora e trahado tin derecho riba cesantia?
Un trahado tin derecho riba cesantia na momento cu e ta cumpli cu e siguiente exigencianan segun ley:
- E trahado a keda retira di trabao sin cu e tin culpa na esaki.
- E trahado tin mas cu 1 aña den servicio.
- E trahado a entrega su peticion pa cesantia dentro di 1 aña desde e fecha di su retiro.
- E trahado no ta ricibi ningun entrada pa medio di un areglo di pensioen for di e doño di trabao.
- E trahado ta ricibi un pensioen di trabao directamente despues di a wordo retira y e suma di pensioen di trabao ta menos cu e pensioen di AOV. Tambe e trahado cu ta ricibi pensioen, cual ta menos cu 2 biaha e pensioen di AOV, despues di a deduci parcialmente of full e suma di pensioen di AOV for di e plan di areglo di pensioen, tin derecho riba cesantia.
Ki ora e trahado tin derecho riba cesantia for di e fondo di cesantia?
Un trahado ta haya derecho riba pago di cesantia for di e fondo di cesantia na momento cu e doño di trabao no por cumpli cu su deber di cesantia pa motibo di bancarota, suspension di pago of no por cumpli mas cu su obligacionnan financiero. Den e ultimo caso, SVb ta haci investigacion pa determina esaki.
Con e trahado por haci su peticion pa cesantia?
Un trahado mester pasa personalmente na oficina di SVb na Vondellaan 19E pa yena su peticion. Pa por procesa e peticion e trahado mester presenta cu:
- Su paspoort, cedula of rijbewijs valido.
- Su werkboek of e contract di trabao.
- Su carta di retiro si e ta disponibel.
- Su payslipnan di e ultimo 2 lunanan.
Cuanto ta e suma di cesantia riba cual e trahado tin derecho?
E suma di cesantia ta depende di e cantidad di añanan di servicio di e trahado. Ley di cesantia ta prescribi cu:
- Pa e añanan di servicio entre 1 pa 10 aña, e trahado ta ricibi un pago igual na su salario di 1 siman pa cada aña di servicio.
- Pa e añanan di servicio entre 11 pa 20 aña, e trahado ta ricibi un pago igual na 1 y un cuart (1¼) di su salario di 1 siman pa cada aña di servicio.
- Pa e añanan di servicio mas cu 20 aña, e trahado ta ricibi un pago igual na 2 bes su salario di 1 siman pa cada aña di servicio.
Despues di e prome aña di servicio, tur periodo mas cu 6 luna ta conta como un aña completo.
Un ehempel con ta calcula e suma di cesantia
Un ehempel: un trahado a haya su retiro despues di a traha pa un compania pa 23 aña. Su salario pa siman ta Afl. 700,-. Su cesantia ta wordo calcula como lo siguiente:
- Pa e añanan di servicio entre 1 pa 10 aña, e ta ricibi un pago igual na su salario di 1 siman (Afl. 700,-) pa cada aña di servicio. Pues pa e prome 10 añanan di servicio e trahado ta ricibi e suma di (10 x 700) Afl. 7.000,-.
- Pa e añanan di servicio entre 11 pa 20 aña, e ta ricibi un pago igual na 1¼ di su salario pa siman (1¼ x 700 = 875) pa cada aña di servicio. Pues pa e añanan di servicio entre 11 pa 20 aña, e ta ricibi e suma di (10 x 875) Afl. 8.750,-.
- Pa e añanan di servicio mas cu 20 aña, e ta ricibi un suma igual na 2 bes su salario pa siman (2 x 700 = 1400) pa cada aña di servicio. Pues pa e 3 añanan di servicio riba 20 aña, e trahado ta ricibi e suma di (3 x 1400) Afl. 4.200,-.
E suma total di cesantia den e ehempel aki ta (7000+8750+4200) Afl. 19.950,- (prome cu retencion di loonbelasting y pago di primanan di AOV/AWW y AZV).
Salario maximo usa pa e fondo di cesantia
Pa calculacion di e suma di cesantia, paga for di e fondo di cesantia, ley ta stipula un salario maximo pa siman. Pa aña 2011 e salario maximo pa siman ta Afl. 1.575,-. Cada aña e suma ta keda evalua y por cambia pa ley. Den caso cu e salario pa siman di e trahado ta mas halto cu e salario maximo, SVb ta usa e suma di e salario maximo pa determina e suma di cesantia.
Retencion di belasting y prima
Pa ley SVb ta obliga pa retene loonbelasting (15%) y e primanan di AOV/AWW (13,5%) y AZV (11,5%) for di e suma di e cesantia.
Kico e trahado por haci si e no ta di acuerdo cu e decision di SVb?
Den caso cu e trahado no ta di acuerdo cu e decision di SVb, e tin derecho di apela e decision aki na e Colegio di Apelacion. E apelacion aki mester keda haci dentro di 3 siman cu e decision a keda tuma y e mester keda haci por escrito. E apelacion por escrito ta keda dirigi na:
College van Beroep
Inzake: Cesantia
Wayaca 33 E
Oranjestad, Aruba
Mas informacion
Pa mas informacion por tuma contacto cu SVb na telefon 527-2755 of 527-2812, via email na info@svbaruba.org of medio e formulario aki.


text:
Pasobra di tal manera Dios a stima mundu, ku Ela duna su úniko Yu, pa tur ku kere den DJE, nunka lo bai pèrdí, pero lo tin bida eterno.
Ku profundo tristesa i doló nos ta anunsiá fayesimentu den brasa di su Kreador di nos mama. wela, tanta, ruman stimá
Armida Esperanza Hellburg (Yaña)
Venezuela †Eindhoven
25 yanüari 1934 9 yanüari 2017
Na nòmber di su:
Yu i nietunan: Peter i Jetty
Anita i Rob
Jennifer, Jeffrey, Diana-Jane
† Diana Esperanza
Mystica-Rosa
Roos, Madelief, Floris
Hansz en Femke
Sandra
Arnold en Rita
Rumanan: †Federico Hellburg
†Yolanda Hellburg
Julio Hellburg
†Carlos Hellburg
†Elia Hellburg-Cornelia
Mistica Hellburg-Sint.Jago
Gloria Hellburg-Martina
Filomena Hellburg-Buchmeyer
Nelson Martis,
Maurits Martis,
Ivan Martis,
Angélica Martis,
Lilian Martis,
Carlos Martis,
†Carla DulzaidesMartis,
Ruthlyn Zimmerman – Martis,
Margareth Martis,
Alexander Martis
Tur ku nan respektivo famianan
Demas famia: Hellburg, Bracho, Vazquez, Maduro, Cornelia, Sint.Jago, Martina, Buchmeyer, Martis, Marchena, Roosburg, Martijn, Deijnen, Koeiman. Nos diskulpa si den nos tristesa nos por a lubidá algun miembro di famia.
Akto di entiero ta tuma lugá djasabra 14 yanüari 2017 na Eindhoven, Hulanda.
Pa deskanso di alma di Esperanza, lo tin un Santu Sakrifisio di Misa djasabra 14 yanüari 2017 pa 7 or di anochi na Misa di Janwé.
Aseptá esaki komo un invitashon personal.


text:
Un siman largo decenas di turista a bira malo na Divi Village y nan ta furioso
Algun hende ta pidi Ministerio Publico start investigacion criminal…
ORANJESTAD (AAN): Oficialmente ningun declaracion a ser emiti, pero turistanan mes a cuminza pone riba Internet, nan reclamo di loke ta pasando na e resort di Divi Village ultimo dianan.
Tin indicacion cu un trabao haci weekend pasa door di sea trahador, of un compania di contratista, a pone cu tuberia conteniendo “awa procesa” procedente di Bubali Plas cu normalmente ta ser usa pa muha e yerbanan di e cancha di golf, eroneamente a worde conecta na e red di awa potable di WEB Aruba NV.
Un turista cu a check-in Diasabra atardi, a ripara cu awa di cranchi ta sali berde, y mesora el a notifica Frontdesk di esey. Di con Frontdesk of e Manager di Diasabra anochi no a bati alarma mesora, kizas ta algo cu Recherche tin di bay investiga.
NO A YUDA NI CU DOCTER”
Consecuencia di esaki ta cu desde Diasabra siman pasa, mas di 30 turista a bira malo, y tanto Botica como tambe Servicio di Emergencia na Hospital a haya monton di turista pa duna tratamento, incluyendo Diabierna madruga pa 1:00 am, un baby.
Pues, e ‘vacacion’ di hopi turista a wordo seriamente afecta e siman aki. Nan ta haya marea, sacamento, y diarea y ta bira hopi debil. Varios di nan a keda como 24 ora tur malo riba cama. Un di e turistanan aki tabata asina debil, cu e no por a ni yega na e porta di Servicio di Emergencia na Hospital, ya cu el a cay di cabez net ey dilanti. Esaki a socede ayera, Diabierna madruga banda di 2:00 am.
Y net awor cu Divi Village por a haci nan best pa yuda tur e turistanan aki afecta, net awor nan “servicio na cliente” a faya barbaramente. Un turista Italiano a indica claramente cu desde Diadomingo el a bira malo, y Dialuna su partner tambe. Gerente di Divi Village a priminti cu nan lo manda un docter pa wak nan. Te cu Diabierna, esey no a socede. Manager a djis laga nan na caya. Finalmente nan mes a bay Botica Eagle, unda nan a haya hopi bon yudanza, splicacion ki remedi nan por tuma, y un splicacion con pa tume, y cu e indicacion pa nan bay Docter mesora ora nan regresa nan pais.
Pero nan ta furioso cu Divi Village tin ni e decencia di bisa nan, si acaso e awa ta malo ainda, nada. Un fayo grandi pa e resort aki, y awor mundo henter ta haya sa di dje. Frontdesk a haya sa desde Diasabra anochi, y aun asina riba Dialuna ata otro personal di Frontdesk ta contesta telefon y ta bisa cu e no sa di nada, y ningun otro hende a yama raporta? Un turista a skirbi riba TripAdvisor, cu trahadornan di Frontdesk mes a purba di tira culpa riba “virus” cu lo ta plamando riba Aruba.
IJS COLOR GEEL:
Un turista kende tin mas di 20 aña kedando anualmente na Divi Village, a splica cu esaki ta prome biaha cu nan a confronta e situacion aki. Awor nan ta bebe awa for di botter, pasobra nan lo no confia e awa eynan mas.
Pa colmo, algun turista ta insisti cu cierto trahadornan di Divi Village a bisa nan, cu loke ta pasando ta un “island wide problem”. Esaki a spanta e turistanan mas, siendo cu e declaracion ey no ta cuadra cu berdad.
NAN TUR ODIA FRONTDESK:
For di comentarionan cu por a lesa caba riba Internet, por deduci cu turistanan ta nada contento cu loke a pasa, y ta disgusta cu gerencia ta ni informa nan drechi ki ta pasando. Uno a hasta skirbi riba TripAdvisor, cu e Manager di Frontdesk tabata hopi bruto cu nan, y no kier contesta pregunta tampoco. E ora e turistanan, ta via di otro canalnan nan ta bin haya sa, cu un contratista a haci eror y conecta un tubo cu awa “sushi” na e red di awa potable limpi. Tur ice-maker den pisonan ta produci ijs consistencia di lechi, pero color geel. Turista a laba su pañanan, y awor nan tur a keda hole awa di beerput.
Nan ta mira si cu personal di Maintenance ta pasa y habri cranchi, pa asina laga awa “spula”. Tin di habri valve di tur tubo, pa asina por elimina e awa contamina, y spera cu e por bira full limpi bek.
INVESTIGACION CRIMINAL:
DIARIO a compronde cu riba Diabierna, a hasta sugeri, cu Ministerio Publico di Aruba mester cuminza cu un “investigacion criminal” pa haya sa kico a socede.
No por ta posible cu intencionalmente ta pone decenas di turista bira malo na Divi Village, y ningun hende kier admiti culpabilidad y ta laba man.
E turistanan mes, ta purba di lubida esaki, pero tur e dianan aki nan ta bebiendo awa di botter cu e Resort mes ta suministra, tog nan ta nada contento. Nan ta expresando esaki abiertamente cu tur trahador cu nan topa, incluyendo waiternan di restaurantnan den otro area.
GERENCIA A FAYA DI NOTIFICA:
Divi Village ta hayando palo tras di palo riba TripAdvisor! Turistanan furioso, cu ta hasta recomenda otronan pa NO bin keda nunca na e resort. Nan ta haya cu gerencia a faya, di no a notifica tur huesped na tempo di esaki.
Y e famia y amigonan di e turista masculino cu a bira sumamente debil dilanti porta di Servicio di Emergencia? Nan a mustra claramente di no ta nada happy cu loke ta pasando na Divi Village. Pasobra te cu e momento ey, ningun hende di Divi Village a bisa nan kico exactamente nan a bebe.
Divi Village, principalmente personal di Frontdesk… debe tanto e turistanan aki, como tambe Isla di Aruba un disculpa publico!